UGARTE ZUBIZARRETA (EH Bildu, 2018-06-08):
Eskerrik asko mahaiburu andrea. Egun on, legebiltzarkide guztioi.
Bueno, interpelazio honen arrazoia dator, nolabait ere, azkeneko aste honetan, baina pixka bat atzerago ere, azkeneko aste hauetan edo azkeneko hilabete honetan egon diren, egon den boragine politiko guztitik.
Eta pixka bat memoria egitearren, zeren gauzak oso azkar joaten dira denboran eta askotan ahaztu egiten zaigu. Baina bueno, Legebiltzar honek erabaki zuen Espainiako Aurrekontu Orokorrak ez zituela babestuko, oso garbi hitz egin zuen, eta Gobernuaren parte bateko alderdiak erabaki zuen aurrera joko zuela eta Espainia estabilizatu egingo zuela bigarren urtez jarraian, erantzukizunagatik, eta bueno, eta beti ohituta gauden arrazoi guzti horiengatik.
Erantzukizuna, euskal agenda mahai gainean jartzearena, Euskal Herrirako hainbat eta hainbat kontu interesgarri etorriko direla, eta beti Euskal Herriaren alde lan egingo dela.
Arrazoi horiekin, Alderdi Popularra, Gürtelen Alderdi Popularra berriro ere estabilizatzeko autua egin zuen Alderdi Jeltzaleak, eta berriro ere bazkide preferente bilakatu zen.
Egia da, gero zentsura mozioari bide eman zion sententzia iritsi zela, sententzia hori kondenatoria izan zela, baina egia da, denok genekiela, Gürtelen auzian, gauzak nola zeuden.
Denok genekien, Rajoyk bazekiela zertan zebilen, eta denok genekien, Gürtel auziaz aparte, bazeudela beste auzi pila bat zipriztintzen zutela Europako alderdi korruptoena deitzen zaiona. Eta hori, gauza garbia da.
Orduan, pasatzen gara esatetik hori, beno, erantzukizunez egiten dela, egokia dela, zirraragarria dela, marabilla bat dela, pasatzen gara hortik, egun batzuetako epean, egun eskasetako epean, zentzura mozio bat babestera.
Ondo egin da zentzura mozio hori babesten. Guk uste dugu zentzura mozio hori babestu egin behar zela, Rajoyren Gobernua ezin zela gehiago sostengatu, arduraz jokatu behar zela.
Eta horretan, ez daukagu inolako kexarik edo ez digu harridurarik sortzen. Harridura sortuko liguke, pronostiko guztien aurka, Rajoyren Gobernua babestuko balitz. Nik uste dut hor, euskal gizarteak ez lukeela ulertuko eta estadista politikoak ondo aritu direla bozkaren zentzua erabakitzerakoan.
Baina claro, gertatzen da hori, eta gero, arrez gero, bat-batean, astebeteko epean, Sanchez jauna larunbatean inbestitzen da, eta astebeteko epean pasatzen gara kontrako estremora, kontrako estremora. Izango bagina bezala, bi pertsonalitate ezberdin.
Rajoyren Gobernuaren korrektitudea eta erantzukizuna eta estabilitatea, eta aukera guzti horiek, eta bat-batean pasatzen gara esatera, orain, gaur egun eta duela astebetez martxan dagoen Gobernu hori, liluragarria dela, zoragarria dela, un Gobierno de una composición magnífica, ez dakit ari garen astronautaz, Máxim Huertazetaz, edo dena delakoak.
Baino eske inkluso partaide batzuetaz herri honetan dagoen pertzepzioaren inguruan ere, gutxi etsi egiten dira eta nik uste dut, beno, momentu honetan Eusko Jaurlaritzak Madrilen dagoen Gobernuaren kideetako bat hemen bertan egonda, astearteko Gobernu Kontseiluan aztertuko zenutela gaia eta aztertuko zenutela euskal agenda, hau da, Legebiltzar honek onartuta daukan euskal agenda horrekin nola egingo den aurrera.
Hor Erkoreka atera zen asteartean, esanaz dei bat egon zela Sanchezekin eta dei horrek beno, nolabait ere, eduki positiboa zeukala eta itxaropenerako zantzuak zeudela.
Eta claro, guk, Euskal Herria Bildutik egia esanda, askoz eszeptizismo gehiagorekin ikusten dugu egoera hau. Egia da, Rajoy joan egin dela, baina egia da, 155a desaktibatu arren, Borrell bat izendatu dela Europarako, hau da, Europan Kataluniaren aurka kanpaina egingo duen Borrell bat izendatu dela, Delgado andrea, Audientzia Nazionaleko fiskala izan dena, eta euskaldunok oso ondo ezagutzen duguna, bere jarduera eta bere mania persekutoriagatik Euskal Herriarekiko.
Zer esanik ez Grande-Marlaskaren kasuan, torturaren ezagupen zuzenekoa daukana. Zeren klaro, egia da ere, ba Belloch, eta Rubalcaba, eta beste batzuk ere izan dituztela erantzukizuna kasu horretan, baina jauzi kualitatibo bat torturatu bat besoak apurtuta, ubelduta, bortxatuta eta psikologikoki hauts eginda dagoen pertsona baten aurrean aurkitzen zarenean, eta pertsona hori kartzelaratzea erabakitzen duzunean, eta pertsona horrek esaten duzun guzti hori sinesten ez duzunean, hori Barne ministro izendatzea eta aipatzea euskal kausa ezagutzen duelako egokia izango dela esatea, oso ausarta da.
Ez dakit ere asteartean egindako deklarazio horiek, esanaz Altsasuko sententzia gustatzen ez zaionak que lo recurra, hori ere horretara datorren, hau da, pelota egitera Gobernu berriari, horretara bideratuta dagoen edo zertaz ari garen.
Montero jauna, Montero andreak, nik uste dut horrek Montoro bera ere motz-motz uzten duela, eta Euzko Alderdi Jeltzaleak eta orokorrean Eusko Jaurlaritzak hainbeste defendatzen duen Kupo hori eta hain ondo saldu duen Kupo hori gizartean esanez hori ere lortu dela, hori ere Alderdi Popularrarekin lortu dela. Eta bat-batean jartzen dutenean horrelako pertsona bat, esaten duena Kupoa eta Kontzertua pribilegio bat dela, eta zergatik ez daukaten andaluzek edo Espainiako beste territorioek EAEk dituen pribilegio horiek. Eta hori izango denean orain Ogasuneko burua, ez dakit hori ere ondo baloratzeko modukoa den edo ez dakit zertaz ari garen.
Orduan, nik jakin nahi nuke, zeren guk ikusten duguna da bai, agian egia da, elkarrizketaren bat egon daitekeela komunitate autonomo ezberdinekin, baina ikusten ari garena da beligerantzia izugarrizkoa egongo dela 155a aktibatuta edo desaktibatuta, beligerantzia izugarrizkoa egongo dela Kataluniarekiko; ikusten ari garena da Grande-Marlaskaren izendapenak ez duela ahalbidetzen hemen dagoen problematika eta gatazka politikoaren ondorioen aurrerapausoetan berme izan daitekeen ministrorik; ez dugu ikusten ere harreman ekonomiko finantzarioetan, Estatuarekiko harreman ekonomiko finantzarioetan pauso flexibleak eta ausartak eman ditzakeen ministrorik; eta orokorrean ez dugu ikusten positibismorako eta holako ilusiorako biderik.
Ez dakit, ez dugu ikusten Alderdi Sozialistak orain Espainia demokratizatzeko inolako borondaterik duenik; ez dugu ikusten ere Konstituzioaz Margarita Roblesek egindako deklarazioen ondoren ere badagoenik jarrera bat hemen ere planteatzen ari garena autogobernuaren eztabaidan, adibidez, gaur egungo Estatutua gainditzearen eztabaida horretan, eztabaida horretatik aterako dena errespetatzeko borondaterik dagoenik; eta ez dugu ikusten ere inkluso Gernikako Estatutua bera aplikatzeko eta pendiente daude transferentzia horiek exekutatzeko inolako borondaterik dagoenik.
Duela gutxi, maiatzeko azken astean, Gizarte Segurantzaren gestio hutsa den eta Gernikako Estatutuan jasota dagoen gestio horren aurka bozkatu zuen Alderdi Sozialistak eta, beraz, ez dugu ikusten inolako ezberdintasunik Alderdi Popularrak herri honetarako daukan errezetarekin eta Alderdi Sozialistak herri honetarako daukan errezetarekin.
Orduan, eskertuko genuke Euskal Herria Bildutik adieraztea zergatik eta zertara datorren hainbeste positibismo, ea badituzuen datu berriak eta ea zer den egingo duzuena hemen onartutako bi ekimen garrantzitsu aurrera eramateko.
Bata, Espainiako Gobernuari ezarri zitzaion ultimatuma sei hilabetetan pendiente zeuden transferentzia guztiak hona ekartzekoa, ea hori zer nola planteatzen duzuen egitea eta ea bermatuko duzuen sei hilabeteetan  - lau geratzen dira, por cierto -  oraingo Gobernu espainiarrak exekutatuko dituen pendiente dauden transferentzia guztiak.
Eta bestea, Parlamentu honek onartutako bigarren elementua, eta da autogobernuaren inguruan mahaiak, ponentziak hartzen dituen erabaki horiek eta hemen onartuko direnak gehiengoz errespetatzeko bermeak ezarriko dituen Gobernu espainiarrak eta, zentzu horretan, Jaurlaritzak zer egingo duen hemengo hitza bermatua izan dadin Madrilen, kontuan edukita orain ere Jaurlaritzaren konposizioak hori erraztu egin beharko lukeela, baina kontutan edukita ere Eusko Jaurlaritzaren bi alderdietako batek ez duela autogobernu ponentzian aurrera ateratzen ari diren kontuekin bat egiten.
Eta beraz, ea zer asmo dituen lehendakariak guzti hau nolabait ere bide onean planteatzeko eta aipatzen ari zareten giro berri hau eta Gobernu zoragarri hori benetan zoragarria dela erakusteko euskal gizarteari.